આ મંદિરનાં પ્રાંગણમાં ચૈત્ર વદ આઠમે આસો સુદ આઠમે નવચંડી યજ્ઞનું ભવ્ય આયોજન થાય છે. તથા ડિસેમ્બર માસમાં એટલે કે ભારતીય પંચાંગ અનુસાર માગશર માસમાં અન્નકૂટનું આયોજન થાય છે. આ મંદિરની વિશેષતા એ છે કે આ મંદિર ગ્રહણ સિવાય કયારેય બંધ કરાતું નથી. કોમી તોફાનો તથા હુલ્લડના સમયે પણ આ મંદિર કદી અપૂજ રહેતું નથી. મા બહુચરાજીનું પ્રિય વાહન કૂકડો છે બહુચર માતા કૂકડાંનાં વાહન પર જ સવાર થાય છે. તેમને કૂકડા બહુ પ્રિય છે.